Poskytovanie sociálnych služieb, ako aj postup pri prijímaní klientov do zariadenia pre seniorov je v súlade so zákonom č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, zákona č. 551/2010 Z.z., zákona č. 50/2012 Z.z. a zákona č.485/2013 Z.z.

**Pred nástupom do Zariadenia pre seniorov musí žiadateľ o zabezpečenie poskytovania sociálnej služby doručiť nasledovné dokumenty:**

|  |  |
| --- | --- |
| **č.** | **Dokument** |
| 1. | **Súhlas primátora** k poskytovaniu služieb v zariadení - vybavuje MsÚ a do ZpS doručí MsÚ |
| 2. | **Právoplatné rozhodnutie a posudok o odkázanosti** na sociálnu službu do Zariadenia pre seniorov(v prípade, ak je žiadateľ prijatý v zmysle § 8 ods. 8 zákona o sociálnych službách v z.n.p., sa rozhodnutie doloží dodatočne) |
| 3. | **Žiadosť o zabezpečenie poskytovania sociálnej služby** – vyplní a podpisuje žiadateľ(doručuje na MsÚ. MsÚ doručí do ZpS |
| 4. | **Žiadosť o uzatvorenie zmluvy o poskytovaní sociálnej služby** - vyplní a podpisuje žiadateľ (zabezpečuje ZpS). |
| 5. | V prípade, že sa žiadateľ nedokáže podpísať, vyžiadať potvrdenie od lekára, že vzhľadom k zdravotnému stavu nie je schopný podpisu. |
| 6. | **Rozhodnutie o aktuálnej výške dôchodku** zo sociálnej poisťovne, ak rozhodnutie nemá, je potrebné doložiť potvrdenie o výške dôchodku. |
| 7. | **Potvrdenie z ÚPSVaR**, že žiadateľ poberá dávku v hmotnej núdzi, ak poberá vyčísliť mesačnú dávku -*v prípade nízkeho dôchodku cca 300 eur.* |
| 8. | **Vyhlásenie o majetku fyzickej osoby** na účely platenia úhrady za sociálnu službu s overeným podpisom, *alebo vytlačiť si LV z katasterportálu (internet),* tlačivo sa nepodáva, ak sa klient nedokáže podpísať, z dôvodu svojho zdravotného stavu |
| 9. | **Potvrdenie od obvodného lekára**, že žiadateľ netrpí infekčným ochorením. |
| 10. | Tlačivo „autobiografický portrét“ – vyplní príbuzná osoba žiadateľa. |
| 11. | Ak klient **je zbavený svojprávnosti**, musí príbuzný klienta resp. jeho opatrovník doložiť právoplatné rozhodnutie zo súdu o opatrovníctve, pričom toto rozhodnutie sa doloží do spisovej dokumentácie klienta. |
| 12. | Plná moc - fotokópia |

|  |  |
| --- | --- |
| **Pri nástupe do nášho zariadenia si so sebou prineste:** | |
| 1. | Veci osobnej potreby (šálky, lyžičky, tanieriky,....). |
| 2. | Hygienické potreby (sprchové mydlo, toaletný papier, vložky, plienky, ....) |
| 3. | Ošatenie a veci potrebné na označenie (osobné šatstvo, uteráky, utierky, deky, obuv, .....)pobalené v samostatnej taške nakoľko veci pôjdu na označenie (označia sa štítkom s menom)  - napísať súpis šatstva s počtom kusov a odovzdať sociálnemu pracovníkovi (z dôvodu nažehlenia mena), za veci stratené alebo vymenené s vecami iných prijímateľov neručíme  - k dispozícii je jedna skriňa (1/2 na vešanie a ½ na ukladanie vecí) |
| 4. | Občiansky preukaz. |
| 5. | Preukaz poistenca. |
| 6. | Zdravotná dokumentácia (v prípade, že sa nahlásite nášmu obvod. lekárovi). |
| 7. | Súpis liekov, potvrdený od lekára. |
| 8. | Potvrdenie od obvodného lekára, že prijímateľ netrpí žiadnym infekčným ochorením, podpísané lekárom. |
| 9. | Potvrdenie o očkovaní proti chrípke (ak bol prijímateľ soc. služby očkovaný). |
| 10. | Peniaze na zaplatenie úhrady. |
| 11. | Ak Vám dôchodok doručuje poštárka, odhlásiť doručovanie z pošty a prihlásiť na adresu zariadenia:  Zariadenie pre seniorov v Trnave  Terézie Vansovej 5  917 01 Trnava |
| 12. | Emailová adresa na rodinných príslušníkov. |
| 13. | Elektrospotrebiče:  - revízia každého elektrospotrebiča raz ročne (sumu určuje vykonávateľ revízie)  - ročný poplatok sa užívanie elektrospotrebičov 4€ |
|  | |
| **Potrebné informácie pri nástupe do ZpS:** | |
| * Informácie o Vašom očkovaní (očkovania, ktoré ste absolvovali v minulosti) * Informácia, či chcete zostať v evidencii svojho obvodného lekára, alebo chcete prejsť do starostlivosti obvodného lekára zariadenia | |

Telefonický kontakt na sociálny úsek: 033 32 36 727; 033 32 36 720